LT Europos Sąjungos oficialusis leidinys C 354/13

Prancūzijos vyriausybės pranešimas dėl Europos Parlamento ir Tarybos direktyvos 94/22/EB dėl leidimų žvalgyti, tirti ir išgauti angliavandenilius išdavimo ir naudojimosi jais sąlygų (1)

(Pranešimas apie prašymus išduoti išskirtinius leidimus, vadinamuosius „Permis de la Seille“ ir „Permis de l’Albe“, skystiems arba dujiniams angliavandeniliams žvalgyti)

(Tekstas svarbus EEE)

2013/C 354/09

2013 m. balandžio 29 d. bendrovė „Elixir Petroleum (Moselle) Ltd“, kuriai Prancūzijoje atstovauja Philippe LABAT (bendrovė „Thermopyles SAS“, įsikūrusi 50, rue du Midi, 94300 Vincennes, Prancūzijoje), pateikė prašymą penkeriems metams gauti du išskirtinius leidimus, vadinamuosius „Permis de la Seille“ ir „Permis de l’Albe“, skystiems arba dujiniams angliavandeniliams žvalgyti Merto ir Mozelio bei Mozelio departamentuose.

Šių leidimų perimetras sudarytas iš dienovidinių ir lygiagrečių, susikertančių taškuose, kurių geografinės koordinatės nurodytos laipsniais, pradiniu dienovidiniu laikant Paryžiaus dienovidinį.

„Permis de la Seille“ Taškas Rytų ilguma Šiaurės platuma A 4,10° rytų ilgumos 54,50° šiaurės platumos B 4,60° rytų ilgumos 54,50° šiaurės platumos C 4,60° rytų ilgumos 54,40° šiaurės platumos D 4,40° rytų ilgumos 54,40° šiaurės platumos E 4,40° rytų ilgumos 54,20° šiaurės platumos F 4,10° rytų ilgumos 54,20° šiaurės platumos





„Permis de l’Albe“ Taškas Rytų ilguma Šiaurės platuma A 4,80° rytų ilgumos 54,50° šiaurės platumos B 4,90° rytų ilgumos 54,50° šiaurės platumos C 4,90° rytų ilgumos 54,40° šiaurės platumos D 5,00° rytų ilgumos 54,40° šiaurės platumos E 5,00° rytų ilgumos 54,30° šiaurės platumos F 4,80° rytų ilgumos 54,30° šiaurės platumos

Taip apibrėžtas „Permis de la Seille“ plotas sudaro apie 726 km2, o „Permis de l’Albe“ – apie 198 km2.

Prašymų pateikimas ir leidimo suteikimo kriterijai

Pirminių prašymų ir konkurencinių prašymų pateikėjai turi atitikti leidimui išduoti reikalingas sąlygas, nustatytas 2006 m. birželio 2 d. Nutarimo Nr. 2006-648 dėl kalnakasybos leidimų ir požeminio saugojimo leidimų 4 ir 5 straipsniuose (2006 m. birželio 3 d.Prancūzijos Respublikos oficialusis leidinys).

Susidomėjusios įmonės gali per 90 dienų nuo šio pranešimo paskelbimo dienos pateikti konkurencinį prašymą, remdamosi taisyklėmis, aprašytomis „Pranešime apie kalnakasybos leidimų išdavimą Prancūzijoje“, paskelbtame 1994 m. gruodžio 30 d. Europos Bendrijų oficialiojo leidinio C 374 11 puslapyje, ir nustatytomis iš dalies pakeistu 2006 m. birželio 2 d. Nutarimu Nr. 2006-648 dėl kalnakasybos leidimų ir požeminio saugojimo leidimų (2006 m. birželio 3 d.Prancūzijos Respublikos oficialusis leidinys).

Konkurenciniai prašymai siunčiami Ekologijos, tvaraus vystymosi ir energetikos ministerijai toliau nurodytu adresu. Sprendimai dėl pirminio prašymo ir konkurencinių prašymų bus priimti per dvejus metus nuo pirminių prašymų pateikimo Prancūzijos valdžios institucijoms dienos, t. y. ne vėliau kaip 2015 m. gegužės 18 d.

Veiklos ir jos sustabdymo sąlygos bei reikalavimai

Pareiškėjų prašoma remtis Kalnakasybos kodekso 79 ir 79.1 straipsniais ir iš dalies pakeistu 2006 m. birželio 2 d. Nutarimu Nr. 2006-649 dėl kalnakasybos, požeminio saugojimo darbų ir kasyklų bei požeminio saugojimo tvarkos (2006 m. birželio 3 d.Prancūzijos Respublikos oficialusis leidinys).

Papildomos informacijos galima gauti adresu:

Ministère de l’écologie, du développement durable et de l’énergie, direction générale de l’énergie et du climat — direction de l’énergie, bureau exploration et production des hydrocarbures, Grande Arche, Paroi Nord, 92055 La Défense Cedex, France. Telefonas +33 140819527.

Pirmiau nurodytų įstatymų ir kitų teisės aktų nuostatas galima rasti internete adresu: http://www.legifrance.gouv.fr

(1) OL L 164, 1994 6 30, p. 3.